શીર્ષક: ‘મારે પ્રેગ્નન્ટ થવું છે પણ જન્મ લેનારા બાળકને રાખીશ નહીં’\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
(લેખિકા પોતાનું નામ જાહેર કરવા ઇચ્છતા નથી)

મેં સરોગેટ માતા બનવાનો નિર્ણય કર્યો છે કારણ કે જન્મનારા બાળકને સાથે રાખ્યા સિવાય ગર્ભવતી થવાનો અનુભવ હું કરવા ઇચ્છું છું. 

મારા દેહમાં માનવબાળ આકાર લઈ રહ્યું છે અને તેના વિકાસ માટે હું તેનું પોષણ કરી રહી છું એ બાબત મારા માટે એક અનુભવ હશે. 

મારા દેહમાં કેવા ફેરફાર થાય છે, મારા પેટની ચામડી કઈ રીતે ખેંચાય છે અને ગર્ભમાં બાળક કઈ રીતે હલનચલન કરે છે તેની અનુભૂતિ હું કરવા ઇચ્છું છું. 

જીવનના બીજા દાયકામાં મેં સરોગેટ બનવા વિશે વિચારવાનું શરૂ કર્યું હતું. 

તમે આ વાંચ્યું કે નહીં?

મેં સરોગસી વિશે એક ફિલ્મ જોઈ હતી અને સરોગસીનો વિચાર મારા મનમાં રોપ્યો હતો. 

એ પછી મેં તેના વિશે ઑનલાઇન માહિતી મેળવવી શરૂ કરી હતી અને હું શું કરવા ઇચ્છું છું તે સમજાયું હતું. 

હજુ હમણાં સુધી મારો એક પુરુષ સાથે લાંબા સમયથી સંબંધ હતો. 

મારા અને મારા ભૂતપૂર્વ પ્રેમીના વિચાર એકસરખા છે. અમે બન્ને બાળકો નથી ઇચ્છતાં પણ સરોગસી વિશે તેના વિચાર સ્પષ્ટ ન હતા.

પ્રૅગ્નન્સીમાં આરોગ્યસંબંધી અનેક જોખમોનો સામનો કરવો પડે છે ત્યારે તેને એ સમજાતું ન હતું કે હું શા માટે પ્રૅગ્નન્ટ થવા ઇચ્છું છું અને તે પણ એ બાળક માટે જે મારું નહીં હોય. 

પોતાનું બાળક શા માટે નહીં?

તમે વિચારતા હશો કે મારું પોતાનું બાળક શા માટે નથી ઇચ્છતી? 

તેનો જવાબ આ રહ્યોઃ બાળકના ઉછેરની જવાબદારી તોતિંગ હોય છે અને એ પ્રકારની પ્રતિબદ્ધતા માટે કારકિર્દીની દૃષ્ટિએ કે માનસિક રીતે તૈયાર નથી. 

હું એ માટે ક્યારેય તૈયાર થઈશ કે કેમ એ પણ નથી જાણતી. 

હું બે નોકરી કરું છું. દિવસના ભાગમાં એક ઇવેન્ટ્સ કંપનીમાં કામ કરું છું અને બાકીના સમયમાં એક ક્રિએટિવ પ્રોજેક્ટ પર કામ કરું છું. તેમાં મારો મોટાભાગનો સમય જાય છે. 

મારા પર જે પ્રકારનું કામનું ભારણ છે તેને ધ્યાનમાં લેતાં બાળકના ઉછેર માટે સમય ફાળવવાનું મુશ્કેલ બની રહે. 

પ્રૅગ્નન્ટ થવા માટે પણ સંઘર્ષ તો કરવો જ પડે, પણ સરોગસીમાં એક નિશ્ચિત સમયમર્યાદા હોય તે હું જાણું છું. 

મને મૅટરનિટી લીવ મળશે અને એ પછી હું કામ પર પાછી ફરી શકીશ. 

બીજી તરફ મારું પોતાનું બાળક હોય તો એ જિંદગીભરનું કમિટમેન્ટ બની જાય. 

પ્રૅગ્નન્સીનાં નકારાત્મક પાસાંઓ વિશે હું બધું જાણું છું. શારીરિક તકલીફોની વાત કરું તો પીઠનો દુખાવો, થાક, જાતજાતની વસ્તુઓ ખાવાની ઇચ્છા, નાની-મોટી તકલીફો અને એવું બધું. 

બાળકને જન્મ આપવો એ બગીચામાં આંટો મારવા...